Title: ประกาศการนิคมอุตสาหกรรมแห่งประเทศไทย เรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ เกี่ยวกับข้อมูลข่าวสารส่วนบุคคลของการนิคมอุตสาหกรรมแห่งประเทศไทย

ประกาศการนิคมอุตสาหกรรมแห่งประเทศไทย

ประกาศการนิคมอุตสาหกรรมแห่งประเทศไทย
เรื่อง
การดำเนินการตามพระราชบัญญัติข้อมูลข่าวสาร
ของราชการ
พ.ศ. ๒๕๔๐
เกี่ยวกับข้อมูลข่าวสารส่วนบุคคล
ของการนิคมอุตสาหกรรมแห่งประเทศไทย

เพื่อให้เป็นไปตามมาตรา ๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ
การนิคมอุตสาหกรรมแห่งประเทศไทย
เป็นรัฐวิสาหกิจสังกัดกระทรวงอุตสาหกรรม มีกองการเจ้าหน้าที่เป็นหน่วยงานในสังกัดระดับกอง
ทำหน้าที่จัดระบบข้อมูลข่าวสารส่วนบุคคล ตามพระราชบัญญัติ ดังกล่าวข้างต้น ดังนี้
ก.  ประเภทของบุคคลที่มีการเก็บข้อมูลไว้
- พนักงานการนิคมอุตสาหกรรมแห่งประเทศไทยระดับ
๑๑๐
- ลูกจ้างการนิคมอุตสาหกรรมแห่งประเทศไทย
ข.  ประเภทของระบบข้อมูลข่าวสารส่วนบุคคล
- ประวัติพนักงาน จัดเก็บเป็นแฟ้มประวัติ การ์ดประวัติ
- ประวัติลูกจ้าง จัดเก็บเป็นแฟ้มประวัติ
ค.  ลักษณะการใช้ข้อมูลตามปกติ
- ใช้ในการบริหารงานบุคคล ของการนิคมอุตสาหกรรมแห่งประเทศไทย
ง.  วิธีการขอตรวจดูข่าวสารของเจ้าของข้อมูล
- ติดต่อขอตรวจดูด้วยตนเองที่
งานทะเบียนประวัติและวินัย กองการเจ้าหน้าที่ฝ่ายบริหาร
- ผู้อำนวยการฝ่ายบริหาร
ผู้อำนวยการกองการเจ้าหน้าที่ ฝ่ายบริหารพิจารณาอนุมัติ
จ.  วิธีการขอให้แก้ไขเปลี่ยนแปลงข้อมูล
- การขอแก้ไขเพิ่มเติมข้อมูลต่าง ๆ
ในแฟ้มประวัติ และการ์ดประวัติ มีแนวทางปฏิบัติ ดังนี้
(๑) รายการเปลี่ยนแปลงหรือเพิ่มเติมข้อมูล
ที่จะต้องให้งานทะเบียน ประวัติและวินัยกองการเจ้าหน้าที่ ฝ่ายบริหาร
ทราบเพื่อบันทึกในแฟ้มประวัติและการ์ดประวัติ
- ๑.๑ การขอแก้ไข
วัน เดือน ปีเกิด ให้บุคคลนั้นยื่นเรื่องต่อกองการเจ้าหน้าที่ ฝ่ายบริหาร
- ๑.๒ การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript)
จำนวน ๑ ชุด
- ๑.๓
การเปลี่ยนชื่อตัว  ชื่อสกุล
และการจดทะเบียนสมรสให้แจ้งการเปลี่ยนแปลง โดยแนบสำเนาหลักฐานการเปลี่ยนชื่อตัว 
ชื่อสกุลและการจดทะเบียนสมรส พร้อมกับแบบ ทร. ๑๔
(สำเนาทะเบียนบ้าน) จำนวน ๑ ชุด
- ๑.๔
การเพิ่มเติมข้อมูลอื่น ๆ เช่น การได้รับการคัดเลือก เป็นพนักงานดีเด่น เป็นต้น
ให้ส่งสำเนาใบประกาศ หรือหลักฐานอื่น ๆ จำนวน ๑ ชุด
(๒) การขอแก้ไขหรือเปลี่ยนแปลงข้อมูลตนเอง
ให้ยื่นคำร้องพร้อมเอกสารต้นฉบับและสำเนาเอกสาร
ที่ได้รับรองสำเนาถูกต้องแล้วส่งให้กองการเจ้าหน้าที่ฝ่ายบริหาร จำนวน ๑ ชุด
ฉ.  แหล่งที่มาของข้อมูล
- เจ้าของประวัติ
- หน่วยงานที่รับผิดชอบเกี่ยวกับเรื่องนั้น ๆ เป็นผู้แจ้ง
- คำสั่งการนิคมอุตสาหกรรมแห่งประเทศไทย

                                                    ประกาศ ณ วันที่ ๕ กุมภาพันธ์ พ.ศ. ๒๕๔๖
                                                                    อัญชลี  ชวนิชย์
                                                                        ผู้ว่าการ
                                                       การนิคมอุตสาหกรรมแห่งประเทศไทย

[รก.๒๕๔๖/พ๒๓ง/๙/๒๑ กุมภาพันธ์ ๒๕๔๖]

เกษร/พิมพ์
ทรงยศ/สราวุฒิ
จัดทำ
๒๒/๕/๒๕๔๖